b'\n_START_ARTICLE_\nStoji na rebri grad\n_START_SECTION_\nZgodba\n_START_PARAGRAPH_\nKoro\xc5\xa1ki romarji se odpravljajo v Oglej, z njimi gresta tudi reber\xc5\xa1ki grof Herman in njegov sin Ulrik. Romarji molijo in pojejo med potjo, Ulrik razmi\xc5\xa1lja tudi o Agnezi. V Mol\xc5\xbenici jih pozdravijo redovniki, prisostvujejo no\xc4\x8dnemu bogoslu\xc5\xbeju. Prispejo v Oglej, kjer je ogromno romarjev. Herman in Ulrik spoznata grofi\xc4\x8dno Beatriko, ki ju povabi na obisk v Gorico. Ulrik in Herman stra\xc5\xbeita bo\xc5\xbeji grob. Sledijo prazni\xc4\x8dne sve\xc4\x8danosti: Jezusov pokop, uprizoritev kri\xc5\xbeev poti in Jezusovega vstajenja. Na Rebrci in Obvrhu imajo prav tako razli\xc4\x8dne velikono\xc4\x8dne obrede. Ulrik in Herman obi\xc5\xa1\xc4\x8deta Beatriko. Obi\xc5\xa1ki in \xc5\xbeene\xc5\xa1ki bo\xc5\xbejepotniki romajo v Kaplo, Podjuno in na rebr\xc5\xa1ki Pusti grad. Iz Ogleja po\xc4\x8dasi odhajajo romarji. Rebr\xc5\xa1ka grofa prispeta domov. Herman Mihaelu naro\xc4\x8di, da obnovi cerkev, sinu naro\xc4\x8di naj odide po nov kip Marije. Ljudje na Rebrci kip mno\xc5\xbei\xc4\x8dno pozdravijo. Ulrik in Agneza, Berthold in \xc5\xbdiva ter Mihael in Sigemka se poro\xc4\x8dijo. Ko se Beatrika vra\xc4\x8da domov s sinom Ivanom Henrikom in njegovo nevesto je Ivan Henrik smrtno ranjen. Trem gosposkim parom se vsakemu rodi po en otrok.\n_START_SECTION_\nKritike\n_START_PARAGRAPH_\n\xc2\xbbV pripovednih delih je \xc5\xa1e bolj ko v dramatskih o\xc4\x8ditno njegovo narodopisno zgodovinarsko zanimanje za ljudske obi\xc4\x8daje, slovstvo, jezik ipd. Zgodba mu je prejkoslej izgovor oziroma kompozicijsko sredstvo za poljudno in zanimivo kopi\xc4\x8denje tak\xc5\xa1nega gradiva. Zna\xc4\x8dilen primer ustrezne pripovedi je povest Stoji na rebri grad; v njej je fabulativni popis romanja koro\xc5\xa1kih romarjev v Oglej leta 1334 porabil za podrobno in slikovito upodabljanje krajev, za reproduciranje ljudskega gradiva ipd.\xc2\xab\xc2\xa0(Kmecl 1970, 667)\n_START_SECTION_\nLiterarna zgodovina\n_START_PARAGRAPH_\n\xc2\xbbBivanje na starinskem gradu z romanti\xc4\x8dno okolico ga je spodbudilo, da je napisal nekaj zgodovinskih literarnih del iz daljne in bli\xc5\xbenje zgodovine.\xc2\xab\xc2\xa0(File 2006, 17)_NEWLINE_\xc2\xbbPreden se je lotil obravnave neke teme, jo je natan\xc4\x8dno preiskal. Naredil je natan\xc4\x8dne zgodovinske in geografske \xc5\xa1tudije. [...] 2. Bil je strasten zbiralec narodnega blaga, \xc5\xa1eg in obi\xc4\x8dajev. To zbrano blago je zelo spretno vklju\xc4\x8deval v svoja dela, tako stare ljudske, narodne in cerkvene pesmi kakor tudi \xc5\xa1ege in navade. [...] Sku\xc5\xa1al je prodreti v du\xc5\xa1o tako grofa, kneza, cesarja, duhovnika, patriarha in pape\xc5\xbea, kakor tudi delavca, kmeta, pastirja, vojaka, otroka in mladostnika. [...] Vedno veliko pozornosti posve\xc4\x8da opisovanju obredov, liturgi\xc4\x8dnih obla\xc4\x8dil, cerkvenih pesmi in navad. 6. Vsa njegova dela prepleta kr\xc5\xa1\xc4\x8danski nauk. Zdi se, da je imel Turn\xc5\xa1ek s svojim opusom namen posredovati resnice kr\xc5\xa1\xc4\x8danskega nauka in katoli\xc5\xa1kega izro\xc4\x8dila.\xc2\xab\xc2\xa0(File 2006, 35\xe2\x80\x9336)'